в горивата CO2, за да обхване също така CO2, съдържащ се във всеки пораждащ емисии поток, който подлежи на мониторинг.
 (19)
 Следва да бъдат установени специфични за въздухоплаването разпоредби относно плановете за мониторинг и мониторинга на емисиите на парникови газове.
 (20)
 Приблизителната оценка на липсващи данни следва да бъде по-добре съгласувана, чрез изискване за прилагането на процедури за консервативна оценка, признати в плана за мониторинг, или когато това не е възможно — чрез одобряване на подходяща процедура от компетентния орган и нейното включване в плана за мониторинг.
 (21)
 От операторите следва да се изисква редовно да преразглеждат своята методика за мониторинг с цел подобряване, както и да вземат предвид препоръките на проверяващите органи в процеса на проверка. Ако не използват методика на основата на системата от нива или не успеят да приложат методиките на най-високото ниво, операторите следва редовно да докладват за предприеманите стъпки за постигане на методика за мониторинг на основата на системата от нива и да достигнат най-високото изисквано ниво. За да се намали административната тежест, свързана с докладването на подобренията, периодичността и основанията за докладване на подобренията следва да бъдат коригирани, като се взема предвид опитът, придобит в административната практика на държавите членки.
 (22)
 В съответствие с член 3д, параграф 1 и член 28а, параграф 2 от Директива 2003/87/ЕО, операторите на въздухоплавателни средства могат да искат безплатни квоти за емисии във връзка с дейностите, изброени в приложение I към посочената директива, въз основа на проверени данни за тонкилометрите.
 (23)
 Следва да се насърчава използването на информационни технологии, включително чрез изисквания за формати за обмен на данни и за използване на автоматизирани системи, а на държавите членки следва да се разреши да изискват от стопанските оператори да използват такива системи. - Също така, на държавите членки следва да се разреши да разработват електронни образци и спецификации за файлови формати, съобразени с публикувани от Комисията минимални стандарти. -
 (24)
 Следва да бъдат установени правила за веществата, съдържащи други форми на въглерода, които водят до емисии на CO2, различни от съдържащи карбонати материали, за да се осигури повече яснота във връзка с изискванията за мониторинг и докладване за емисии от процеси. Използването на уреа за пречистване на димни газове следва изрично да се спомене и да се посочи възприетата стойност на съответния емисионен фактор.
 (25)
 На държавите членки следва да бъде дадено достатъчно време за приемане на необходимите мерки и въвеждане на подходяща национална институционална рамка за осигуряване на ефективното прилагане на настоящия регламент. Поради това настоящият регламент следва да се прилага, включително и след ново преразглеждане, преди началото на прилагането си, за да бъдат взети предвид по-нататъшните промени и да се премахнат препратки към източници извън правото на Съюза, доколкото е възможно, от началото на четвъртия период на търговия, с изключение на измененията на Регламент (ЕС) No 601/2012, които следва да започнат да се прилагат възможно най-скоро.
 (26)
 Регламент (ЕС) No 601/2012 следва да бъде отменен считано от 1 януари 2021 г. Неговите въздействия върху мониторинга, докладването и проверката на емисиите и данните от дейността следва обаче да бъдат